

Službeni glasnik

OPĆINE ČEMINAC

|  |  |  |
| --- | --- | --- |
| **Godina XX** | **Čeminac, 14. listopada 2015.** | **Broj 10** |

S A D R Ž A J

**AKTI OPĆINSKOG NAČELNIKA**

1. **Odluka o izmjenama i dopunama Pravilnika o unutarnjem**

**Ustroju i poslovanju Vlastitog pogona Općine Čeminac……………………………..2**

Na temelju članka 9. stavka 3. Zakona o komunalnom gospodarstvu (NN 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13 i 147/13), Zakona o službenicima i namještenicima u lokalnoj i područnoj (regionalnoj) samoupravi (NN 86/08 i 61/11), Uredbe o klasifikaciji radnih mjesta u lokalnoj i područnoj (regionalnoj) samoupravi (NN 74/10 i 125/14), Zakona o radu (NN 93/14), članka 55. Statuta Općine Čeminac ('Službeni glasnik' broj 1/13) i članka 18. Odluke o osnivanju Vlastitog pogona u Općini Čeminac ('Službeni glasnik' broj 1/13), načelnik Općine Čeminac dana 14. listopada 2015. godine, donosi

**ODLUKU**

**o izmjenama i dopunama**

**P R A V I L N I K A**

**o unutarnjem ustroju i poslovanju Vlastitog pogona**

**Općine Čeminac**

**Članak 1.**

Mijenja se i dopunjuje članak 8. Pravilnika o unutarnjem ustroju i poslovanju Vlastitog pogona Općine Čeminac ('Službeni glasnik' Općine Čeminac 3/15).

Mijenja se i dopunjuje članak 9. Pravilnika o unutarnjem ustroju i poslovanju Vlastitog pogona Općine Čeminac ('Službeni glasnik' Općine Čeminac 3/15).

Mijenja se članak 10. Pravilnika o unutarnjem ustroju i poslovanju Vlastitog pogona Općine Čeminac ('Službeni glasnik' Općine Čeminac 3/15).

**Članak 2.**

Izmijenjeni i dopunjeni članak 8. Pravilnika o unutarnjem ustroju i poslovanju Vlastitog pogona Općine Čeminac sada glasi:

'Na upravitelja Vlastitog pogona za obavljanje komunalnih djelatnosti Općine Čeminac primjenjuju se odredbe Zakona o službenicima i namještenicima u lokalnoj i područnoj (regionalnoj) samoupravi koje se odnose na prijam, prava, obveze i odgovornosti službenika i namještenika.

Na zaposlenike Vlastitog pogona za obavljanje komunalnih djelatnosti Općine Čeminac primjenjuju se odredbe Zakona o službenicima i namještenicima u lokalnoj i područnoj (regionalnoj) samoupravi i/ili odredbe Zakona o radu koje se odnose na prijam, prava, obveze i odgovornosti zaposlenika.'

**Članak 3.**

Izmijenjeni i dopunjeni članak 9. Pravilnika o unutarnjem ustroju i poslovanju Vlastitog pogona Općine Čeminac sada glasi:

'Plaće i druga primanja zaposlenika Vlastitog pogona utvrđuju se na način propisan Zakonom o plaćama u lokalnoj i područnoj (regionalnoj) samoupravi (NN 28/2010), Odlukom o ustroju i unutarnjem redu Općinske uprave Općine Čeminac i ovim Pravilnikom.'

**Članak 4.**

Članak 10. Pravilnika o unutarnjem ustroju i poslovanju Vlastitog pogona Općine Čeminac mijenja se na način da se iz njega briše radno mjesto Komunalni izvidnik i inkasator / radno mjesto IV. kategorije, klasifikacijski rang 11.

**Članak 5.**

Ova Odluka stupa na snagu osmog dana od dana objave u Službenom glasniku Općine Čeminac.

KLASA: 023-01/15-01/5

URBROJ: 2100/05-02-15-2

Čeminac, 14. listopada 2015. godine

NAČELNIK

 dr. Zlatko Pinjuh, spec. hitne medicine, v.r.

**Izdaje: Općina Čeminac**

 **Za izdavača: dr.Zlatko Pinjuh, spec.hitne medicine - Općinski načelnik Općine Čeminac**

**Tisak: Općina Čeminac**